open-index/open-wikipedia-markdown huggingface dataset:
Ang Simponiya ng Alpes

[thumb|300x300px|Ang bulubundukin ng [Alpes na inspirasyon ng musikang *Ang Simponiya ng Alpes* ni Richard Strauss]]
***Ang Simponiya ng Alpes*** (Aleman: ***Eine Alpensinfonie***; Ingles: ***An Alpine Symphony***) ay isang musikang orkestral na nilikha ng Aleman na kompositor na si Richard Strauss noong 1915. Isinulat ito para sa isang malaking orkestra na may humigit-kumulang 125 na mga musikero at ang pagtatanghal nito ay karaniwang tumatagal ng halos 50 minuto. Inilalarawan ng akdang ito ang halos labing-isang oras na karanasan sa pag-akyat sa bulubundukin ng Alpes, mula madaling-araw hanggang sa pagkagat ng dilim.

Ang inspirasyon ni Strauss sa paglikha ng *Eine Alpensinfonie* ay nagmula sa naging karanasang niya sa pag-akyat sa Alpes noong bata pa siya. Kasama siya sa isang grupo na umakyat ng bundok sa Alpes kung saan sila naligaw at naabutan ng malakas na unos. Isang malaking impluwensiya rin sa *Eine Alpensinfonie* ang kanyang paniniwala sa pilosopiya ni Friedrich Nietzsche, na kilala sa katwirang maaabot ng tao ang "moral na paglilinis" sa pamamagitan ng sariling lakas o gawa.

## Instrumentasyon 
thumb|left|200px|Si Richard Strauss, ang kompositor ng *Simponiya ng Alpes*
Ang musika ng *Simponiya ng Alpes* ay itinatanghal ng isang malaking orkestra na binubuo ng sumusunod na mga instrumento:

**Woodwinds**
:4 plauta (ang ikatlo at ikaapat na mga musikero ay tutugtog din ng piccolo)
:3 oboe (ang ikatlong musikero ay tutugtog din ng English horn)
:1 heckelphone
:1 E♭ clarinet
:2 B♭ clarinet
:1 bass clarinet (tutugtog din ng C clarinet)
:4 bassoon (ang ikaapat na musikero ay tutugtog din ng contrabassoon)

**Brass** (sa entablado)
:8 French horn (ang ikalima hanggang ikawalong mga musikero ay tutugtog din ng Wagner tuba)
:4 trumpet
:4 trombone
:2 tuba
**Brass** (sa likod ng entablado / nakatago mula sa mga manonood)
:12 French horn
:2 trumpet
:2 trombone

**Percussion**
:timpani (dalawang musikero)
:snare drum
:bass drum
:pompyang
:triangle
:tam-tam
:mga cowbell
:wind machine
:thundersheet
:glockenspiel

**Keyboard**
:celesta
:organo
**Strings**
:2 harp
:18 unang violin
:16 ikalawang violin
:12 viola
:10 cello
:8 double bass

## Mga bahagi 
Ang *Simponiya ng Alpes* ay may 22 mga bahagi (tinutugtog nang sunod-sunod at walang pahinga) na inilalarawan ang karanasan sa pag-akyat sa Alpes mula madaling-araw hanggang sa pagkagat ng dilim:

## Mga sanggunian
Kategorya:Mga komposisyong pangmusika
Alluvioni Piovera

Ang **Alluvioni Piovera** ay isang *comune* (komuna o munisipalidad) sa Lalawigan ng Alessandria, rehiyon ng Piamonte, hilagang Italya.

Ito ay itinatag noong Enero 1, 2018 sa pamamagitan ng pagsasanib ng mga munisipalidad ng Alluvioni Cambiò at Piovera.

## Heograpiya 
Kabilang sa munisipalidad ng Alluvioni Piovera ang mga tinatahanang sentro ng Alluvioni Cambiò, Piovera, at ang mga lokalidad ng Grava, Montariolo, Baracconi, Massarini, at Mezzanino.

## Kasaysayan 
Ang pagkakatatag ng bagong munisipalidad ay nauna, noong Oktubre 29, 2017, sa pamamagitan ng isang reperendo na humihingi ng opinyon ng mga residente. Naging matagumpay ang konsultasyon.

Ang bagong munisipalidad ay ipinapatakbo na mula noong Enero 1, 2018.

## Mga sanggunian 
Kategorya:Mga lungsod at bayan sa Piedmont
Kategorya:Official website different in Wikidata and Wikipedia
Kategorya:Mga artikulong naglalaman ng Italyano
Kategorya:Mga koordinado sa Wikidata
Talaan ng mga hindi aktibong bulkan sa Pilipinas

thumb|Larawan ng bundok Pan de Azucar sa Iloilo, isa sa mga hindi aktibong bulkan sa Pilipinas
Ang sumusunod ay listahan ng mga **hindi aktibong bulkan sa Pilipinas**. Ayon sa Surian ng Pilipinas sa Bulkanolohiya at Sismolohiya (*PHIVOLCS* sa Ingles), ang hindi aktibong bulkan ay anumang bulkan na walang naitalang pagputok sa nakalipas na 10,000 taon at sa sobrang tagal ng hindi nila pagputok ay lubos nang nabago ang anyo nito ng meteorisasyon (*weathering*) at erosyon (o pagbagbag), na kinatatangian ng pagkakaroon nito ng mga mahahaba at malalalim na daluyan (*gully*). Nakapaloob sa kategoryang ito ang anumang bulkang wala nang kakayanang pumutok (*extinct*) o maaaring natutulog lang nang matagal (*dormant*), kung kaya kapag sinabing "hindi aktibo" ay hindi ibig sabihing hindi na ito maaaring pumutok pa, tulad ng pinapakita ng halimbawa ng bulkang Pinatubo, na pumutok noong 1991 matapos ang pagkakahimbing ng halos 500 taon.

Bagaman ang listahan ng PHIVOLCS ang pangunahing batayan ng impormasyon dito, ang ilan sa mga ito ay maaaring ituring na aktibo o maaaring aktibo dahil sa ebidensya ng pagkakaroon ng masiglang suplay ng mababaw o umaakyat na magma, tulad ng mga bundok ng Pocdol sa Sorsogon. Nakalista batay sa rehiyon ang listahan.

## Luzon 
## Visayas 
## Kapuluan ng Sulu / Tangway ng Zamboanga 
## Mindanao 
## Mga larawan 

LakeSampalocjf7330 11.JPG|Ang maar ng Lawa ng Sampaloc, San Pablo, Laguna
Balungao-bridge-Mt.jf6077 16.JPG|Bundok Balungao sa Pangasinan
Batulao Circa 2015.jpg|Bundok Batulao sa hangganan ng Batangas-Cavite
Lake Danao Leyte.jpg|Lawa ng Danao sa Leyte
Kitanglad Mountain Range.jpg|Bundok Kitanglad sa Bukidnon

## Basahin din 
* Listahan ng mga aktibong bulkan sa Pilipinas
* Listahan ng mga potensyal na aktibong bulkan sa Pilipinas
* Listahan ng mga bundok sa Pilipinas

## Mga Tala 
## Mga sanggunian 
Kategorya:Mga bulkan sa Pilipinas
Kategorya:Heolohiya ng Pilipinas
Yeojin

Si **Im** **Yeojin** (Wikang Koreano: 임여진) (ipinanganak noong Nobyembre 11, 2002 ) ay isang mang-aawit mula sa Timog Korea at miyembro ng grupong babae na Loona.

## Karera 
Ipinanganak si Yeojin sa Pa-dong, Suseong-gu, Daegu Metropolitan City. Nagsimula siya sa Yonggye Elementary School at lumipat ng eskwela sa *Deokhwa Middle School.* Habang nag-aaral siya sa *Deokhwa Middle School*, lumipat siya sa Seoul at pumunta sa Hanseong Girls' Middle School, kung saan siya nagtapos. Pagkatapos siyang tumapos sa Jeung High School, pumasok siya sa ''Jeonghwa Women's Commercial High School* upang mag-aral ng *Social Welfare Office Management*, pero tumigil ang kanyang pag-aaral habang siya nasa *Seoul Performing Arts High School's Department of Practical Dance.'' Noong Enero 4, 2017,  ipinahayag siya bilang ika-4 na miyembro ng Loona, at noong Enero 16, inilabas ang kanyang solo album na YeoJin sa ilalim ng grupong Loona.

Noong Agosto 20, 2018, inilabas niya kasama ng buong grupo ang kanilang 1st mini-album  "[+ +] "  at opisyal na nagsimula ang kanilang karera bilang isang kumpletong grupo ng Loona.

## Sanggunian 
* 위키미디어 공용에 여진 관련 미디어 분류가 있습니다.
Kategorya:Nabubuhay na mga tao
Kategorya:Ipinanganak noong 2002
Kategorya:Mga mang-aawit mula Timog Korea
Kategorya:Loona (grupo)
Lana Del Rey

**Si Elizabeth Woolridge Grant** (ipinanganak noong Hunyo 21, 1985), mas kilala bilang **Lana Del Rey**, ay isang Amerikanong mang-aawit at manunulat ng kanta. Ang kanyang musika ay kilala para sa nitong sinematik na kalidad at ang eksplorasyon ng mga tema ng pagmamahalan, kagandahan, at ang kalumbayan, na may madalas nakikita sa kontemporaryong pop culture at 1950s–1970s Americana.   Pinarangalan si Lana ng *Variety* sa kanilang Hitmakers Awards bilang "isa sa pinaka-maimpluwensyang mang-aawit at manunulat ng kanta ng ika-21 siglo". Inilagay ng *Rolling Stone* si Del Rey sa kanilang listahan ng *200 Ng Mga Pinakamahusay Na Mang-Aawit* (2023), at pinangalanan din siya ng *Rolling Stone UK* na *Ang Pinakamahusay Na Manunulat Ng Kanta Ng Amerika Ng Ika-21 Siglo* (2023).   Pinangalanan ng *Time* magazine si Del Rey bilang isa sa *100 Ng Mga Pinaka-maimpluwensyang Tao Sa Mundo* noong 2012. 

Lumaki sa hilaga ng New York, lumipat si Del Rey sa New York City noong 2005 para gumawa ng isang karera sa musika. Pagkatapos ng maraming proyekto, kabilang ang kanyang *self-titled debut studio album*, nagtagumpay si Del Rey noong 2011  ng kanyang single na " Video Games" na naging viral. Pagkatapos nito, pumirma siya ng kontrata sa pagre-record sa Polydor at Interscope.  Ang *Born To Die* ang naging isa ng mga anim na number-one na album sa Reyno Unido, at nanguna rin sa iba't ibang national chart sa mga ibang bansa.Ang kanyang ikatatlong album, *Ultraviolence* (2014), ay gumamit ng instrumento katulad ng gitara at nag-debut sa taas ng US *Billboard* 200 . Ang kanyang ika-apat at ikalimang album, *Honeymoon* (2015) at *Lust for Life* (2017), ay bumalik sa kanyang tradisyonal na istilo ng kanyang mga naunang paglabas, habang ang kanyang ika-anim na album at hinirang para sa *Album ng Taon* sa ika-62 Annual Grammy Awards, ang album na *Norman Fucking Rockwell!* (2019), nag-explore ng soft rock, at pinangalanang isa rin sa *500 Ng Mga Pinakamahusay Na Album Ng Lahat* ni *Rolling Stone* .   Ang kanyang mga susunod na studio album, *Chemtrails over the Country Club* at ang *Blue Banisters*, ay pinalabas noong 2021. Noong 2023, inilabas ni Del Rey ang kanyang ika-siyam na studio album ''na Did You Know That There's a Tunnel Under Ocean Blvd'', na nagtatampok ng mas personal na liriko, kabaligtaran sa kanyang mga nakaraang gawa. 

## Mga sanggunian 
Kategorya:Mga mang-aawit mula sa Lungsod ng New York
Kategorya:Mga Amerikanong liping-Eskoses
Kategorya:Nabubuhay na mga tao
Kategorya:Ipinanganak noong 1985
Kategorya:Articles with hCards
Kategorya:Mga artikulo na may maikling paglalarawan
Ice Spice

**Si Isis Naija Gaston** (ipinanganak noong Enero1, 2000), na mas kilala bilang **Ice Spice**, ay isang Amerikanong rapper. Lumaki siya sa Bronx, New York City, at nagsimula ang kanyang karera noong 2021 pagkatapos niyang nakilala ang record producer na si RiotUSA.

Sumikat ang Ice Spice noong 2022 sa kanyang kantang "Munch (Feelin' U) ", na sumikat mula sa TikTok. Mga iba pang naging popular na kanta niya pagkatapos nito ay ang  "Bikini Bottom " at " In Ha Mood ", na humahantong sa kanyang debut na extended play, *Like..?* (2023). Nakamit niya ang kanyang unang entry sa US *Billboard* Hot 100 chart kasama ni Lil Tjay sa kolaborasyon nila na " Gangsta Boo ". Ang kanyang iba pang collaborations ay ang " Boy's a Liar Pt. 2 " (kasama ni PinkPantheress ), " Princess Diana " (kasama ni Nicki Minaj ), " Karma " (kasama ni Taylor Swift ), at "Barbie World " (kasama ni Nicki Minaj at ang Aqua ) na  umabot sa tatlong numero, apat, dalawa at pito ng Hot 100 chart. Siya ay ang artista na may pinakamaraming Hot 100 top-five single noong 2023.

Pinuri ng mga music journalists ang istilo ng rapping ni Ice Spice dahil sa pagka. Ang mga publikasyon tulad ng *The New York Times* at *Billboard* ay tinawag siyang "bagong Princess of Rap"; habang inilarawan siya *ng Time* bilang isang "breakout star ".

## Buhay at edukasyon 
Si Isis Naija Gaston ay ipinanganak noong Enero 1, 2000, sa Bronx, New York City, kung saan siya ay lumaki sa kapitbahayan ng Fordham Road . Siya ang ang pinakamatanda sa limang magkakapatid. Ang kanyang ama, si Joseph Gaston, na dating underground rapper, ay Aprikanong Amerikano, at ang kanyang ina, si Charina Almanzar, ay nagtrabaho sa isang car dealership at mula sa Dominican Republic. Ipinanganak si Gaston nung 17 pa lang ang kanyang nanay. Ang dalawa ay nagkilala sa isang McDonald's  at naghiwalay sila noong si Gaston ay dalawang taong gulang lang.

Gumradweyt si Ice Spice sa Sacred Heart High noong 2018 at nag-aral sa State University of New York at Purchase, kung saan siya ay naging defensive specialist sa volleyball team ng eskewela at nag-aral ng biyolohiya.

Sa paligid ng kanyang sophomore year, huminto si Ice Spice mula sa SUNY Purchase, at sinabi niya na hindi bagay ang eskwelahan para sa kanya. Ang kanyang pangalan ay nagmula sa isang "finsta" (isang sikretong Instagram account) na ginawa niya sa edad na 14. Sinabi niya na sinusulat niya ang lahat ng kanyang sariling liriko. Naimpluwensya siya ng musika nina Lil' Kim, Nicki Minaj, Cardi B, Foxy Brown, at si Lauryn Hill.

## Personal na buhay 
Si Ice Spice ay nag-*identify* ng sarili niya bilang queer.

## Diskograpiya 
### Extended plays 
### Mga single 
#### Bilang lead artist 
#### Bilang featured artist 
### Mga ibang charted songs 
### Mga music video 
## Talababa 
## Mga sanggunian 
Kategorya:Nabubuhay na mga tao
Kategorya:Ipinanganak noong 2000
Robert Louis Stevenson

Si **Robert Louis Stevenson** (ipinanganak na **Robert Lewis Balfour Stevenson**; 13 Nobyembre 1850 – 3 Disyembre 1894) ay isang Eskoses na nobelista, sanaysay, makata at manunulat sa paglalakbay. Kilala siya sa mga gawa tulad ng *Treasure Island*, *Strange Case of Dr Jekyll and Mr Hyde*, *Kidnapped * at ''A Child's Garden of Verses*.

Ipinanganak at nag-aral sa Edinburgh, si Stevenson ay nagdusa mula sa malubhang problema sa brongkyo sa halos buong buhay niya, ngunit patuloy na sumulat nang husto at malawak na naglakbay bilang pagsuway sa kanyang mahinang kalusugan. Bilang isang binata, nakihalo siya sa mga lupon ng literatura sa London, na nakatanggap ng panghihikayat mula kay Andrew Lang, Edmund Gosse,  Leslie Stephen at W.&nbsp;E.&nbsp;Si Henley, ang huli ay maaaring nagbigay ng modelo para kay Long John Silver sa kanyang gawa na *Treasure Island''. Noong 1890, nanirahan siya sa Samoa kung saan, naalarma sa pagtaas ng impluwensyang Europeo at Amerikano sa mga isla ng Katimugang Dagat, ang kanyang pagsulat ay tumalikod sa piksyong romansa at pakikipagsapalaran patungo sa isang mas may kadilimang realismo. Namatay siya sa sakit na stroke sa kanyang tahanan sa isla noong 1894. Siya'y namatay sa edad na 44.

Isang tanyag na tao sa kanyang buhay, ang kritikal na reputasyon ni Stevenson ay nagbago mula noong siya ay namatay, kahit na ngayon ang kanyang mga gawa ay ginanap sa pangkalahatang pagbubunyi. Noong 2018, niranggo siya, sa likod lamang ni Charles Dickens, bilang ika-26 na may pinakamaraming isinaling gawa sa mundo.

## Mga sanggunian
Kategorya:Mga nobelista
Kategorya:Mga manunulat mula sa United Kingdom
Kategorya:Ipinanganak noong 1850
Kategorya:Namatay noong 1894
Miss International 1960

Ang **Miss International 1960** ay ang unang edisyon ng Miss International pageant, na ginanap sa Long Beach Municipal Auditorium sa Long Beach, California, Estados Unidos noong 12 Agosto 1960.

Pagkatapos ng kompetisyon, kinoronahan si Stella Márquez ng Kolombya bilang Miss International 1960. Ito ang unang beses na nanalo ang Kolombya bilang Miss International. Nagtapos bilang first runner-up si Iona Pinto ng Indiya, habang nagtapos bilang second runner-up si Sigridur Geirsdottir ng Lupangyelo.

Mga kandidata mula sa limampu't-dalawang mga bansa at teritoryo ang lumahok sa kompetisyong ito. Pinangunahan ni Byron Palmer ang kompetisyon. Ang desisyong ito ang nag-ugat upang gumawa ng isang bagong patimpalak ng pagandahan ang Long Beach Beauty Congress. Kalaunan, ang patimpalak na ito ay pinangalanang International Beauty Congress, na ngayon ay kilala na bilang Miss International. Dapat sanang lalahok si Angel Hanna ng Hordan sa edisyong ito, ngunit siya ay pinalitan ni Gulnar Tucktuck dahil sa kanyang mga planong magpakasal.

#### Mga unang pagsali at pag-urong 
Ang mga kalahok mula sa limampu't-dalawang bansa at teritoryo ay napili upang lumahok sa kompetisyon sa unang pagkakataon. Bumitiw sina Gordean Leilehua Lee ng Hawaii at Tania Velic ng Yugoslavia dahil sa hindi isiniwalat na dahilan.

## Mga resulta 
thumb|250x250px|Mga bansa at teritoryong sumali sa Miss International 1960 at ang kanilang mga pagkakalagay.

### Mga pagkakalagay 
### Mga espesyal na parangal 
### Mga nagwagi sa paunang kompetisyon 
## Kompetisyon 
### Pormat ng kompetisyon 
Labinlimang *semi-finalist* ang napili at ibinunyag sa paunang kompetisyon na binubuo ng *playsuit competition, national costume competition*, at *evening gown competition*. Nahati ang limampu't-dalawang kandidata sa tatlong grupo upang lumahok para sa isang bahagi ng kompetisyon kada araw. Para sa pinal na kompetisyon, lumahok ang labinlimang mga *semi-finalist* sa *playsuit competition*, *evening gown competition*, at *national costume competition* kung saan sila ay nagbigay ng kanilang mga talumpati*.* Pagkatapos nito, pinili na ang limang pinalista.

### Komite sa pagpili 
* Vincent Trotta – *Artistic director* ng Paramount Pictures

## Mga kandidata 
Limampu't-dalawang kandidata ang lumahok para sa titulo.

##  Mga tala 
## Mga sanggunian 
## Mga panlabas na link 
* 

Kategorya:Miss International
Kategorya:1960
Barbie (paglilinaw)

Ang **Barbie** ay isang manikang moda na nilunsad noong 1959.

Maaring tumukoy din ang **Barbie** sa:

## Pagkain 
* Barbie, Australynong palayaw para sa barbecue

## Tao
### Binigay na pangalan
* Barbie Almalbis (ipinanganak 1977), mang-aawit at manunulat ng awitin na Pilipina
* Barbie Forteza (ipinanganak 1997), artistang Pilipina
* Barbie Imperial (ipinanganak 1998), artistang Pilipina

### Palayaw
* Kelly Kelly (ipinanganak 1987), mambubunong propesyunal at modelo na may buong pangalan na Jean "Barbie" Blank
* Nicki Minaj (ipinanganak 1982), rapper at mang-aawit na Amerikano na may palayaw na "Barbie"

## Sining at libingan
* *Barbie* (pelikula), isang pantasyang komedyang pelikulang totoong-tao noong 2023
Salazar

Maaring tumukoy ang **Salazar** sa:

* Salazar (apelyido), isang apelyido at tala ng mga taong may ganitong apelyido
* Salazar de las Palmas, isang munisipalidad sa departamento ng Hilagang Santander, Colombia
Barbie

Ang **Barbie** ay isang manikang moda na nilikha ng negosyanteng Amerikano na si Ruth Handler, na minapaktura ng kompanyang Amerikanong gumagawa ng laruan, ang Mattel, at nilunsad noong 1959. Ang laruan ay ang tau-tauhan ng tatak na Barbie na kinabibilangan ng isang hanay na mga manikang moda at aksersorya. Naging mahalagang bahagi ang Barbie ng merkado ng laruang manikang moda sa loob ng higit na anim na dekada. Nakabenta ang Mattel ng higit sa bilyong manikang Barbie, na ginagawa ito bilang ang pinakamalaki at pinakamabentang linya ng produkto. Simula ng nailunsad, binago ng Barbie ang negosyong laruan sa mga pamayanang mayayaman sa buong mundo sa pamamagitan ng isang behikulo para sa pagbenta ng kaugnay na  paninda (aksesorya, damit, kaibigan at kamag-anak ni Barbie, atbp.). Sumulat para sa *Journal of Popular Culture* (Talaarawan ng Popular na Kultura) noong 1977, binanggit ni Don Richard Cox na may makabuluhang epekto ang Barbie sa mga pagpapahalagang panlipunan sa pamamagitan ng paghahatid ng mga katangian ng pagiging malaya ng kababaihan, at kasama ng kanyang maraming aksesorya, isang ulirang elitistang pamumuhay na maaring ibahagi sa mga kaibigang mayaman.

Labis na humina ang benta ng mga manikang Barbie mula 2014 hanggang 2016. Noong 2020, nakapagbenta ang Mattel ng $1.35 bilyong halaga ng mga manikang Barbie at mga aksesorya, at ito ang pinakamainam na paglago ng benta sa dalawang dekada. Pagtaas ito mula sa $950 milyong naibenta ng tatak noong 2017. Sang-ayon sa MarketWatch, inaasahan sa paglabas ng pelikula ng 2023 na *Barbie* na makakalikha ng "makabuluhang paglago" para sa tatak hanggang sa hindi bababa sa 2030. Pati na rin ang muling pinasiglang benta, nagdulot ang paglabas ng pelikula ng isang nauusong moda na kilala sa tawag na "Barbiecore".

## Mga epekto sa imahe ng katawan
Mula pa sa simula, may ilan ang nagreklamo sa "blonde, manikang plastik na nagpaparating ng isang hindi makakatotohanang imahe ng katawan para sa mga batang babae."

Kadalasang umiikot ang mga kritisismo sa Barbie sa mga alalahanin na kinukunsidera ng mga bata si Barbie bilang isang huwaran at susubukan nilang gayahin ito. Isa sa pinakakaraniwang kritisismo ng Barbie ay ang pagsulong ng isang hindi makakatotohanang ideya ng imahe ng katawan sa mga batang kababaihan, na nagdudulot ng panganib sa mga babaeng susubok na gayahin si Babie na maging anoreksya. Naikokonekta ang hindi makakatotohanang proporsyon ng katawan ng mga manikang Barbie sa ilang sakit sa pagkain sa mga bata.

## Mga sanggunian
Kategorya:Manika
Planetang klasiko

Ang isang **planetang klasiko** ay isang bagay na astronomikal na nakikita ng hubad na mata at gumagalaw sa kalangitan at sa likuran nitong tila nakapirming mga bituin (ang karaniwang mga bituin na waring hindi gumagalaw kung ihahambing sa mga planeta), at lumilitaw bilang mga gumagalang bituin. Nakikita ng tao mula sa Daigdig ang pitong planetang klasiko. Ang mga ito, mula sa pinakamaliwanag hanggang sa pinakamahina, ay ang Araw, ang Buwan, Benus, Hupiter, Merkuryo, Marte, at Saturno.

Itinala ng mga Griyegong astronomo gaya nina Gemino at Ptolemeo ang mga planetang klasiko noong panahong klasiko, at ipinakilala ang katawagang planeta, na nangangahulugang "pagala" sa Griyego (πλάνης *planēs* at πλανήτης *planētēs*), na nagpapahayag na ang mga bagay na ito ay gumagalaw sa kalangitan kung ihahambing sa nakapirming mga bituin.[3][4] Kaya’t ang mga Griyego ang unang nagdokumento ng mga ugnayang astrolohikal batay sa anyong nakikita ng mga planeta.[5]

Sa pamamagitan ng paggamit ng mga teleskopyo ay natuklasan ang iba pang bagay na pangkalangitan na katulad ng mga planetang klasiko, simula sa mga buwan ni Galileo noong 1610. Sa kasalukuyan, ibang-iba na ang kahulugan ng salitang planeta, ito'y tumutukoy sa isang likas na satelayt na umiikot nang direkta sa Araw (o ibang mga bituin) at nakapaglinis ng sariling orbita. Dahil dito, lima na lamang sa pitong planetang klasiko ang kinikilalang planeta, kasama ang Daigdig, Urano, at Neptuno.

## Kasaysayan 
### Babilonya 
Kinilala ng mga Babilonya ang pitong planeta. Isang bilingguwal na tala sa Museong Britaniko ang nagtatala ng pitong planetang Babilonya sa sumusunod na pagkakasunud-sunod:

* Ang Buwan, Sin.
* Ang Araw, Shamash.
* Hupiter, Merodach.
* Benus, Ishtar.
* Saturno, Ninip.
* Merkuryo, Nebo.
* Marte, Nergal.

### Mandeano 
Sa Mandeismo, ang mga pangalan ng pitong planeta ay hinango mula sa pitong planetang Babilonya. Sa kabuuan, ang pitong planetang klasiko (;  , "mga planeta"; or, combined,  "Pitong Planeta") ay karaniwang hindi tinitingnan nang positibo sa Mandeismo, sapagkat bahagi sila ng kasamahan ni Ruha, ang Reyna ng Daigdig ng Kadiliman na siya ring kanilang ina. Gayunpaman, sa indibiduwal na antas, may ilang planeta na maaaring maiugnay sa magagandang katangian. Ang mga pangalan ng pitong planeta sa Mandaiko ay hiniram mula sa wikang Akkadiyo.

## Mga sanggunian 
Kategorya:Mga planeta ng Sistemang Solar
Karamdaman sa di-sosyal na pagkakakilanlan

Ang **dissociative identity disorder** (**karamdaman sa di-sosyal na pagkakakilanlan**, **DID**), na dating kilala bilang **multiple personality disorder** (**karamdaman sa maramihang pagkatao**, **MPD**), ay isang sakit sa pag-iisip na nailalarawan sa pamamagitan ng pagpapanatili ng hindi bababa sa dalawang natatanging at medyo nagtatagal na estado ng pagkatao. Ang karamdaman ay sinamahan ng mga puwang sa pag-iisip na higit pa sa ipaliwanag ng ordinaryong pagkalimot. Ang iba pang mga kondisyon na kadalasang nangyayari sa mga taong may DID ay kinabibilangan ng *post-traumatic stress disorder* (karamdaman sa stress pagkatapos ng trauma), mga problema sa pagkatao (lalo na sa bingit ng hangganan at pagpapaiwas), depresyon, karamdaman sa labis na paggamit ng substansya, karamdaman sa pagpapalit, sakit sa sintomas na somatiko, sakit sa pagkain, sakit sa obsebsibo–kompulsibo, at sakit sa pagtulog.

Ang ilang mga propesyonal ay naniniwala na ang sanhi ay trauma noong pagkabata. Sa humigit-kumulang 90% ng mga kaso, mayroong kasaysayan ng pang-aabuso sa mga bata, habang ang ibang mga kaso ay naiuugnay sa mga karanasan ng digmaan o mga problema sa kalusugan sa panahon ng pagkabata. Ang lunas nito ay hindi dapat gawin kung ang kalagayan ng tao ay mas mahusay na natutukoy sa pamamagitan ng pag-abuso sa sangkap, kombulsyon, iba pang mga problema sa kalusugan ng isip, mapanlikhang laro sa mga bata, o mga gawaing pangrelihiyon.  Karaniwang nagpapatuloy ang kondisyon nang walang gamot na kinakailangan. Ito ay pinaniniwalaang nakaaapekto sa humigit-kumulang 1.5% ng pangkalahatang populasyon (batay sa isang maliit na halimbawa ng komunidad ng US) at 3% ng mga naipadala sa mga ospital na may mga isyu sa kalusugan ng isip sa Europa at Hilagang Amerika. Ang DID ay nasuri nang halos anim na ulit na higit na madalas sa mga babae kaysa sa mga lalaki. Ang bilang ng mga naitalang kaso ay tumaas nang malaki sa huling kalahati ng ika-20 siglo, kasama ang bilang ng mga pagkakakilanlan na inaangkin ng mga apektado.

## Mga sanggunian
Kategorya:Sakit sa pag-iisip
Pagguho ng lupa sa subdibisyon ng Cherry Hills

Ang **pagguho ng lupa sa subdibisyon ng Cherry Hills**, ay nangyari noong ika Agosto 3, 1999 sa subdibisyon ng Cherry Hills sa lungsod ng Antipolo, Rizal, Ay mahigit nasa 60 ang naitalang nasawi, at 300 rito ang mga kabahayang nasira, Ang pagguho ay dulot na sala nang Bagyong Ising (Olga) sa pag hatak ng hanging Habagat.

## Pangyayari
Ang Cherry Hills subdibisyon ay matatagpuan sa paahan nang kabundukan sa Sierra Madre, mahigit 378 sa gilid nito ay natabunan ng rumaragasang lupa mula sa itaas nito, ika Agosto 2 ay walang tigil ang malakas na pag ulan dulot ng bagyo, Lumikas ang karamihang mga residente sa Cherry Hills at nagpalipas muna ng gabi sa sentrong bakwit, pag sapit nang kaumagahan ika Agosto 3 ay bumungad ang mga kabahayan na natabunan ng lupa at mga labi na mga nasawi.

## Pinsala
Higt sa 400 kabahayan ang nasira dahil sa pagguho mula sa dalisdis ng kabundukan ng Sierra Madre.

## Sanggunian
Kategorya:1999 sa Pilipinas
Kategorya:Pagguho ng lupa
Kategorya:Kasaysayan ng Pilipinas
Kategorya:Mga sakuna sa Pilipinas
Pagguho sa Payatas

Ang **Pagguho sa Payatas** ay nangyari noong ika Hulyo 10, 2000 sa tambakan ng Payatas sa Lungsod ng Quezon, Ay higit 100 na mga residenteng iskwater na nakapaligid sa Payatas ang natabunan ng bundok ng basura, Ay hindi bababa sa 218 mga tao ang naiulat na nasawi at higit sa 300 rito ang mga nakaligtas. Matapos ang nangyari sa Pagguho ng lupa sa subdibisyon ng Cherry Hills ika taon 1999.

## Pangyayari
Ika Hulyo 17, 2000 ng pansamantalang isinira ng presidente na si Joseph Estrada ang Payatas upang mag imbestiga sa higit 705 pa na katao ang nawawala dulot ng pagguho. Kalaunan ang mayor ng lungsod ng Quezon na si Ismael Mathay Jr. ay binuksan ang tambakan ng matapos ang pag iimbestiga at pag hihintay mg mga labing naibilang sa tala ng mga kaswalti.

## Sanggunian
Kategorya:2000 sa Pilipinas
Kategorya:Kasaysayan ng Pilipinas
Kategorya:Mga sakuna sa Pilipinas
Lu e Cuccaro Monferrato

Ang **Lu e Cuccaro Monferrato** ay isang *comune* (komuna o munisipalidad) sa Lalawigan ng Alessandria, rehiyon ng Piamonte, hilagang Italya. Ito ay nabuo noong Pebrero 1, 2019 sa pamamagitan ng pagsasama ng nakaraang mga *comune* ng Lu at Cuccaro Monferrato.

## Heograpiya 
Ang munisipalidad ng Lu e Cuccaro Monferrato ay kinabibilangan ng mga tinatahanang sentro ng Lu (munisipal na luklukan), Cuccaro Monferrato at ang mga lokalidad ng Bodelacchi, Borghina, Castagna, Martini, Trisogli.

Ang ika-45 na hilagang paralelo ay dumadaan sa lokalidad ng Lu.

## Kasaysayan 
Dahil ang kasaysayan ng Cuccaro Monferrato ay nauugnay sa millenaryong pamilya ng Colombo, ang mga unang dokumento ay tiyak na tumutukoy sa pamilyang ito, na kung saan ay namuhunan sa teritoryo ng Cuccaro (at walong iba pang mga bayan) ni Emperador Oton I noong 960. Ginamit ang kondisyon dahil, ayon sa ilang mananaliksik, ang dokumentong ito ay magiging mali, kahit na ito ay natagpuan sa Sinupang Estatal ng Turin, sa isang transkripsiyon na may petsang Marso 15, 1460.

## Simbolo 
Ang munisipalidad ng Lu e Cuccaro Monferrato ay hindi pa nagpatibay ng sarili nitong sibikong eskudo de armas

## Demograpiko 
Mayroong populasyon ang Lu e Cuccaro Monferrato na 1,373.

## Mga sanggunian 
Kategorya:Mga lungsod at bayan sa Piedmont
Kategorya:Mga artikulong naglalaman ng Italyano
Tortang talong

Ang **tortang talong**, kilala rin bilang ***eggplant omelette***, ay isang torta sa lutuing Filipino na gawa sa pagprito ng buong talong na isinawsaw sa pinaghalong itlog. Isa itong sikat na pang-almusal at pananghalian sa Pilipinas. Isang karaniwang baryante ng tortang talong ang **relyenong talong**, na pinalamanan ng karne, lamang dagat, at/o mga gulay. Minsan pinapaikli ang pangalan sa *tortalong*.

## Paglalarawan
Sa saligang resipi ng tortang talong, iniihaw ang buong talong hanggang sa malambot ang laman at mukhang sunog at halos itim na ang balat. Maaari itong gawin sa parilya, , o sa ibabaw ng direktang apoy habang nakabalot ang talong sa palara (maaaring sa ibabaw ng gasera). Itong pag-iihaw ang nagbibigay ng lasang usok sa talong. Pagkatapos, binabalatan ang talong, ngunit iniiwan ang tangkay. Minamasa ang laman gamit ang tinidor at isinasawsaw ito sa timpla ng binating itlog na nirekaduhan ng asin at mga espesya ayon sa kagustuhan. Piniprito ang talong hanggang sa ginintuang kayumanggi at malutong ang balat, habang malambot at makrema pa rin ang loob. 

## Tingnan din
*Tortang karne norte
*Bistek
*Tusino

## Mga sanggunian 
Kategorya:Lutuing Pilipino
Pambansang Aklatan ng Republikang Tseko

Ang **Pambansang Aklatan ng Republikang Tseko** () ay ang sentrong aklatan ng Republikang Tseko. Pinamumunuan ito ng Ministeryo ng Kultura. Matatagpuan ang pangunahing gusali ng aklatan sa makasaysayang gusaling Clementinum sa gitna ng Praga, kung saan nakatago ang halos kalahati ng mga aklat nito. Nakaimbak naman ang isa pang kalahati ng koleksyon sa distrito ng Hostivař. Pinakamalaking aklatan sa buong Republikang Tseko ang Pambansang Aklatan, na naglalaman ng halos 6 na milyong dokumento. Sa kasalukuyan, halos 20,000 ang rehistradong mambabasa nito. Naglalaman din ang aklatan ng mga libro para sa Pamantasang Carlos sa Praga.

## Mga sanggunian 
Kategorya:Mga koordinadong wala sa Wikidata
Kategorya:Infobox mapframe without OSM relation ID on Wikidata
Kategorya:Aklatan
Barbie (pelikula)

Ang ***Barbie*** ay isang pelikulang Amerikano na nasa uring komedyang pantasya na unang nailabas noong 2023 sa direksyon ni Greta Gerwig, na sinulat ang senaryo kasama si Noah Baumbach. Batay sa manikang moda na Barbie ng Mattel, ito unang *live-action* o totoong-taong pelikulang Barbie pakatapos ng maraming pelikulang pamtelebisyon na inanimasyon sa kompyuter na direkta-sa-bidyo at istriming. Kuwento ang pelikulang ito nina Barbie (Margot Robbie) at Ken (Ryan Gosling) sa isang paglalakbay ng sariling-pagtuklas kasunod ng isang krisis eksistensyal. Kinatatampukan ito ng mga grupo ng pansuportang artista, kabilang sina America Ferrera, Kate McKinnon, Issa Rae, Simu Liu, Michael Cera, Rhea Perlman, at Will Ferrell.

Inanunsyo ang pelikulang totoong-tao na Barbie noong Setyembre 2009 ng Universal Pictures at si Laurence Mark ang prodyuser. Nagsimula ang pagbuo noong Abril 2014, nang nakuha ng Sony Pictures ang karapatan sa pelikula. Kasunod na maraming pagbabago sa manunulat at direktor, at pagkuha sa mga artistang si Amy Schumer at sa kalaunan si Anne Hathaway bilang Barbie, nailapat ang karapatan sa Warner Bros. Pictures noong Oktubre 2018. Naisama si Robbie bilang Barbie noong 2019, at ipinabatid noong 2021 na si Gerwig ang direktor at ang kasamang-manunulat na si Baumbach.  Ang mga natirang artista ay ipinabatid noong unang bahagi ng 2022. Pangunahin naisagawa ang paggawa ng pelikula sa mga Istudiyo ng Warner Bros., sa Leavesden, sa Inglatera at sa *Venice Beach Skatepark* sa Los Angeles mula Marso hanggang Hulyo 2022.

Unang tinanghal ang *Barbie* sa Awditoryum na Shrine sa Los Angeles noong Hulyo 9, 2023, at pinalabas sa mga sinehan sa Estados Unidos noong Hulyo 21 ng Warner Bros. Pictures. Ang kasabay na paglabas nito sa *Oppenheimer* ng Universal ay nagdulot sa kaganapang namamasid na "Barbenheimer" sa hatirang pangmadla, na hinikayat ang mga manonood na panoorin ang parehong pelikula bilang isang dobleng tampok. Nakatanggap ang pelikula ng positibong pagsusuri mula sa mga kritiko at kumita ng $1.05 bilyon sa buong mundo, na naging ikalawang pinakamataas na kumitang pelikula ng 2023.

## Mga pananda
## Mga sanggunian
Kategorya:Mga pelikula mula sa Estados Unidos
Araw ng Kalayaan (Indonesia)

**Ang Araw ng Kalayaan ng Indonesia** (sa Indonesian na pormal na kilala bilang ***Hari Ulang Tahun Kemerdekaan Republik Indonesia*** ay pinaikli ang **"HUT RI"**, o simpleng **Hari Kemerdekaan**, at kolokyal na tinutukoy ng mga tao bilang ***Tujuhbelasan***, ibig sabihin ay "ang Ikalabimpito") ay isang pambansang holiday sa Indonesia bilang paggunita. ang anibersaryo ng proklamasyon ng kalayaan ng Indonesia noong 17 Agosto 1945.  Ginawa itong pambansang holiday sa pamamagitan ng atas ng pamahalaan noong 1946. 

Ang mga seremonya at kasiyahan ay ginaganap sa buong bansa upang ipagdiwang ang pambansang araw na ito, kabilang ang seremonya ng pagtataas ng watawat na isinagawa sa buong bansa at sa mga instalasyong diplomatiko ng Indonesia sa ibang bansa, mga lokal na kompetisyon sa komunidad, na may mga parada ng makabayan at kultura .  Ang mga diskwento ay inaalok ng mga kalahok na shopping center o negosyo.  Sa Agosto 16 o huling Biyernes bago ang Agosto 17, ang pangulo ng Indonesia ay humarap sa bansa sa People's Consultative Assembly . 

Noong Agosto 17 sa 10:00 Western Indonesian Time lahat ng pambansang telebisyon sa Indonesia ay tradisyonal na nagbo-broadcast ng National Independence Day Ceremony nang live mula sa Merdeka Palace sa Jakarta . Sa unang bahagi ng araw na iyon, ang mga lungsod at rehiyon sa buong Indonesia ay nagsasagawa ng flag hoisting ceremony sa kani-kanilang city hall . Ang mga kalye, pampublikong lugar at pampublikong transportasyon ay puno ng nasyonalistiko at makabayang mga dekorasyon at sining na nangingibabaw sa pula at puting kulay na sumisimbolo sa pambansang watawat ng Indonesia sa buong buwan ng Agosto.
Araw ng Kalayaan (Malaysia)

**Araw ng Kalayaan** (   ***Hari Merdeka***
, na kilala rin bilang ***Hari Kebangsaan*** o "Pambansang Araw"), ay ang opisyal na araw ng kalayaan ng Malaya mula sa Imperyo ng Britanya . Ito ay ginugunita ang Malayan Declaration of Independence ng 31 Agosto 1957, at tinukoy sa Artikulo 160&nbsp;ng Konstitusyon ng Malaysia . Ang araw ay minarkahan ng mga opisyal at hindi opisyal na mga seremonya at pagdiriwang sa buong bansa.

Ang obserbasyon ng Agosto 31 bilang pambansang araw ng Malaysia ay sanhi ng ilang kontrobersya, dahil sa mga panawagan na unahin ang pagdiriwang ng *Hari Malaysia* (Malaysia Day) sa Setyembre 16. *Ang Hari Malaysia* ay ginugunita ang pagbuo ng Malaysia noong 1963, nang ang apat na entidad ng North Borneo, Sarawak, Singapore at Malaya ay nagfederated upang bumuo ng Malaysia. Ang ilan, lalo na ang mga tao mula sa Silangang Malaysia, ay nangangatuwiran na hindi makatwiran na ipagdiwang ang 31 Agosto 1957 bilang pambansang araw ng Malaysia nang ang Malaysia ay itinatag lamang noong 1963. Ang mga tagasuporta ng Hari Merdeka ay nangangatwiran na "ang Federation" na tinukoy sa Artikulo 160&nbsp;ng Konstitusyon ng Malaysia ay ang "Federation of Malaya" na itinatag noong 1957.

## Sanggunian 
Kategorya:Articles containing Malay (macrolanguage)-language text
Bobby Helms

Si **Robert Lee** "**Bobby**" **Helms** ay isang kilalang artista sa sining ng Pelikula at Telebisyon. Nagsimula siyang gumanap bilang isang duo kasama ang kanyang kapatid na si Freddie bago pumunta sa isang matagumpay na solo career sa country music. Noong 1956, pumunta si Helms sa Nashville, Tennessee, kung saan pumirma siya ng kontrata sa pag-record sa Decca Records at nakamit ang maraming tagumpay sa sumunod na taon. Ang kanyang unang single noong 1957, na pinamagatang "Fraulein", ay napunta sa No. 1 sa country music chart at nakapasok ito sa Top 40 sa Billboard Best Sellers in Stores chart. Nang maglaon sa parehong taon, inilabas niya ang "My Special Angel", na tumama din sa No. 1 sa mga country chart at pumasok sa Top 10 sa pop music chart ng Billboard, na umabot sa No. 7.

Ang kanyang kantang "Jingle Bell Rock" na ginawa ni Paul Cohen ay isang malaking hit at tinutugtog at sinasayaw sa teen dance show ni Dick Clark na American Bandstand sa kalagitnaan ng Disyembre ng taong iyon. Muli rin itong lumabas sa loob ng 4 sa susunod na 5 taon, at napakahusay na naibenta kaya umuulit ito sa bawat pagkakataon bilang nangungunang hit, at naging isang Christmas classic na pinapatugtog pa rin ngayon.

## Sanggunian
Kaurian:Mga artista
Kategorya:Mga mang-aawit mula sa Estados Unidos
Sabon

thumb|250x250px| Yaring-kamay na sabon
Ang **sabon** ay isang asin ng asidong magrasa na ginagamit bilang panlinis at pampadulas. Sa bahay, surpaktante ang mga sabon na karaniwang ginagamit sa paglalaba, paliligo, at iba pang uri ng gawaing-bahay. Sa industriya, ginagamit ang mga sabon bilang mga pampalapot, mga sangkap ng mga pampadulas, at mga pasimula sa mga katalista.

Kapag ginagamit sa paglilinis, tinutunaw ng sabon ang mga partikula at dumi, na pagkatapos ay maihihiwalay sa nlilinisang bagay. Sa paghuhugas ng kamay, bilang surpaktante, kapag pinabula sa kaunting tubig, ang sabon ay nagpapatay ng mga mikroorganismo sa paggugulo sa lipidong bilayer na lamad at pagdedenaturalisa ng mga protina nito. Pampaeemulsiyona rin ito ng langis na nagbibigay-daan na alisin ito ng dumadaloy na tubig.

Nagagawa ang sabon sa paghahalo ng taba at langis sa base. Libu-libong taon nang nakagamit ang mga tao ng sabon; may ebidensya para sa produksiyon ng mga materyales na parang sabon sa sinaunang Babilonya noong 2800 BK.

## Mga sanggunian 
Kategorya:Mga artikulong naglalaman ng teksto sa wikang Tsinong tradisyonal
Kategorya:Mga artikulong naglalaman ng teksto sa wikang Tsinong pinapayak
Kategorya:Kalinisan
*
Vallinfreda

Ang **Vallinfreda** ay isang *comune* (komuna o munisipalidad) sa Kalakhang Lungsod ng Roma Capital sa rehiyon ng Lazio, gitnang Italya, na matatagpuan humigit-kumulang  hilagang-silangan ng Roma.

## Heograpiyang pisikal 
### Teritoryo 
Ang teritoryo ng munisipalidad ay nasa pagitan ng 574 at 1,068 metro sa itaas ng antas ng dagat. Ang kabuuang altimetrikong excursion ay katumbas ng 494 metro.

Sa munisipal na lugar ay tumataas ang Bundok Aguzzo, na umaabot sa 1,063 m.

## Kasaysayan 
Ito ay isang piyudal na konde ng pamilya Borghese hanggang sa pagpawi ng piyudalismo. Naantig si Vallinfreda ng Kampanya ng Agro Romano para sa pagpapalaya ng Roma noong 1867 sa pagpasa sa teritoryo nito ng mga anib kay Garibaldi.

## Mga sanggunian 

## Mga panlabas na link 
* Opisyal na website
* www.vallinfreda.com/ 

Kategorya:Mga artikulong naglalaman ng Italyano
Sambuci

Ang **Sambuci** ay isang  (komuna o munisipalidad) sa Kalakhang Lungsod ng Roma Capital sa gitnang Italyanong rehiyon ng Lazio, na matatagpuan mga  silangan ng Roma.

## Teritoryo 
Ang Sambuci ay tumataas ng 434 metro sa ibabaw ng antas ng dagat, sa loob ng teritoryo ng Kabundukan Prenestini.

## Kasaysayan 
Ang pinagmulan ng pangalan, ayon sa mahusay na itinatag na makasaysayang impormasyon, ay tila nagmula sa halaman ng sambucus. Ang unang pagkakataong ito ay nabanggit ay nasa isang dokumento mula 857-858.

## Impraestruktura at transportasyon 
### Daan 
Ang Sambuci ay konektado sa Ciciliano na may daang panlalawigan SP 41/a1, at sa Cerreto na may daang panlalawigan SP 42/a.

### Daambakal 
Ang pinakamalapit na estasyon ay ang Estasyon ng Valle dell'Aniene-Mandela-Sambuci sa Riles ng Roma-Pescara, na matatagpuan sa munisipal na lugar ng Vicovaro.

## **Mga** sanggunian 
Kategorya:Mga koordinado sa Wikidata
Kategorya:Mga artikulong naglalaman ng Italyano
Hakaw

Ang **hakaw** () ay isang tradisyonal na Kantones na dumpling na inihahain bilang dim sum.

## Pangalan 
Madalas na pinapares ang ulam na ito sa siyomay; kapag inihain sa ganoong paraan sama-samang tinutukoy ang dalawang pagkain bilang *har gow* - *siu mai* ().

Kinokonsidera ang hakaw, siyomay, *cha siu bao*, at tarta de-itlog bilang ang mga klasikong pagkain ng lutuing Kantones at *Ang Apat na Haring Makalangit* () ang tawag sa mga ito.

## Tingnan din
* 
* 
## Mga sanggunian 
Kategorya:Mga artikulong naglalaman ng teksto sa wikang Tsino
Kategorya:Mga artikulong naglalaman ng teksto sa wikang Tsinong tradisyonal
Kategorya:Mga artikulong naglalaman ng teksto sa wikang Thai
Kategorya:Mga artikulong naglalaman ng Biyetnames
Kategorya:Lutuing Tsino
Lutuing Amerikano

[thumb|Isa sa mga pinakakinakatawan na ikono ng lutuing Amerikano ang [pastel de-mansanas]]
[thumb|230px|Isang malinaw na halimbawa ang sikat na [hamburger ng ulam na kilala bilang pagkaing Amerikano at nagmula sa lutuing Europeo. Umiinom din sila ng mga matatamis. Kumalat sa buong mundo ang mga restawrang pangmadaliang pagkain kagaya ng McDonald's o Burger King]] 
Binubuo ang **lutuing Amerikano** ng mga istilo ng pagluluto at mga tradisyonal na pagkaing inihahanda sa Estados Unidos. Sa lutuing ito, malaki ang impluwensya ng mga Europeo, Katutubong Amerikano, Aprikano, Asyano, Taga-isla ng Pasipiko, at marami pang ibang kultura at tradisyon. Kabilang sa mga pangunahing impluwensya sa lutuing Amerikano ang Katutubong Amerikano, *soul food*, mga pamana ng rehiyon kabilang Cajun, Kriyolong Louisiana, *Mormon foodways*, Bagong Mehikano, Aleman ng Pennsylvania, Teksano, Tex-Mex, at Tlingit, at ang mga lutuin ng mga grupong imigrante tulad ng Tsinong Amerikano, Italyanong Amerikano, Griyegong Amerikano at Mehikanong Amerikano. Dahil sa laki ng Amerika at ang mahabang kasaysayan nito ng imigrasyon, napakasari-sari ang lutuin, at nag-iiba ito sa bawat rehiyon.

Nagsimula ang lutuing Amerikano sa mga tradisyon ng Katutubong Amerikano na may diyeta ng tinanim at hinuling pagkain, at paiba-iba sa mga bahagi ng lupalop. Sa panahong kolonyal, nahalo ang lutuing Katutubo at mga lutuin ng Lumang Mundo, at dala nito ang mga bagong pananim at hayop. Noong pasimula ng ika-19 na siglo, nakadepende ang pagluluto sa maitanim, maihuli, at maialaga ng populasyong agraryo sa kani-kanilang mga lupa. Sa pagtaas ng pagdagsa ng mga imigrante at paglipat sa buhay-lungsod, lalong sumari-sari ang pagkaing Amerikano sa pahuling bahagi ng ika-19 na siglo. Sa ika-20 siglo, nagkaroon ng rebolusyon sa pagluluto dahil sa kombinasyon ng bagong teknolohiya, mga Digmaang Pandaigdig, pang-agham na pag-unawa ng pagkain, at patuloy na imigrasyon na naglikha ng samu't saring pagkain na bago. Nagbigay-daan ito sa kasalukuyang pagkasari-sari ng pagkain sa buong bansa.

Kabilang sa mga tampok ng lutuing Amerikano ang *milkshake*, barbikyu, at iba't ibang pritong pagkain. Marami sa mga kilalang pagkaing Amerikano ay mga kakaibang salin ng mga pagkain mula sa ibang tradisyon ng pagluluto, kagaya ng pizza, hotdog, at Tex-Mex. Kasama sa mga rehiyonal na tampok ang mga pagkaing isda sa mga estado sa baybayin, *gumbo*, at *cheesesteak*. 

## Mga sanggunian
Kategorya:Lutuing Amerikano
Cutanda

Ang **Cutanda** ay isang lokalidad ng España na kabilang sa munisipalidad ng Calamocha, sa Jiloca, lalawigan ng Teruel, Aragón. Ito ay matatagpuan sa 1059 m. at sa layo na 83 km mula sa Teruel. Ang populasyon nito noong 2022 ay mayroon itong 45 naninirahan (INE 2022)

Ang isang ilog ay dumadaan lamang malapit sa munisipalidad na ito kapag tag-ulan o kapag may mga pagbaha (kadalasan ang kanal nito ay nagsisilbing daanan), kaya ang tuyong pagsasaka ang kanilang pangunahing pinagkakakitaan. Ang Ruta ng Cid ay dumadaan sa bayang ito.

## Kasaysayan 
### Panahon ng mga Muslim 
Ang Cutanda ay binanggit ng mga heograpong Muslim tulad ni Al-Udri bilang isa sa mga bayan sa kūra ng Zaragoza, na sikat sa pagiging pinagmulan ng ilog Huerva, pati na rin sa pagsakop sa isang bahagi ng ruta sa pagitan ng Zaragoza at Valencia.

Ito ang kabesera ng isang rural na subdistrito o iqlim na nagsisilbing Ḥiṣn o sangguniang portipikasyon at luklukan ng isang qadi. Tinatalakay ang mga hangganan ng distritong ito sa mga karatig gaya ng Belchite o Cella. Tila malinaw na ito ay direktang umaasa sa Zaragoza, na magiging isang taifa, at hindi sa iba pang mga sekondaryang sentro tulad ng Calatayud o Albarracín, bagaman minsan ay binabanggit ito kaugnay ng karatig na Daroca. Parehong ang pagkakatulad sa ibang iqlim at ang gawaing arkeolohiko sa Cutanda ay nagmumungkahi na ito ay gumanap bilang sentro ng koleksiyon para sa isang pamayanang agrikultural sa tabi ng Ilog Pancrudo.

### Labanan sa Cutanda 
Matapos ang pananakop ng Zaragoza (ni Alfonso I), ang mga Almoravid sa ilalim ng pamumuno ni Ibrahim ibn Yusuf ay nag-organisa ng isang malaking hukbo upang pigilan ang pagsulong ni Alfonso I. Ang labanan ay pumabor sa haring Aragones (tinulungan ni Guillermo IX, Duke ng Aquitainia at Imad al Dawla), ay ibinigay noong Hunyo 17, 1120 sa mga bukid ng Cutanda. Sa gayon ang manlalaban ay nagawang pagsamahin ang kaniyang mga pananakop, sinakop ang Calatayud, Daroca, itaas na Jalon at ang kanang pampang ng Ebro. Noong ika-14 na siglo ay may kasabihang: "Mas masahol pa kaysa Cutanda".  Nakilala rin ang bayan sa mga mapagkukunang Islamiko para sa labanan.

Ang gawaing arkeolohiko ay nagpapakita ng pagkawasak ng mga pinaniniwalaang mula pa sa pananakop ng mga Kristiyano.

## Mga sanggunian 
## Bibliograpiya 
* 
* 
* Lema Pueyo, José Ángel (1990). Colección diplomática de Alfonso I de Aragón y Pamplona (1104-1134). Fuentes documentales medievales del País Vasco. Eusko Ikaskuntza. ISBN 84-87471-13-7. Archivado desde el original el 18 de junio de 2018. Consultado el 12 de febrero de 2022. 
* 

## Mga panlabas na link
Milkshake

Ang ***milkshake*** (o minsan ***shake*** lang) ay isang matamis na inumin na gawa sa paghahalo ng gatas, sorbetes, at mga pampalasa o pampatamis gaya ng *butterscotch*, sarsang karamelo, sirup de-tsokolate, sirup de-prutas, o mga buong prutas, nuwes, o binhi sa isang timplang makapal, matamis at malamig. Maaari ring gumamit ng base na gawa sa mga produktong di-lakteo, kabilang ang mga gatas ng halaman gaya ng gatas de-almendras, gata, o gatas de-utaw.

Nagmula ang  sa Estados Unidos noong pagliko ng ika-20 siglo, at sumikat ito noong nagkaroon ng mga blender de-kuryente sa sumunod na dalawang dekada. Naging karaniwang bahagi ito ng kulturang popular ng mga kabataan, dahil katanggap-tanggap na mitingan para sa kanila ang mga sorbeterya, at naging simbolo ang mga  ng inosensiya ng kabataan.

## Terminolohiya
Nag-iiba ang ginagamit na terminolohiya para sa  na gumagamit ng sorbetes at iba pang uri ng pinalasang gatas. Maaaring tawaging  ang mga  na gawa sa sorbetes upang mapaiba ito sa mga ibang uri. Sa mga bahagi ng Bagong Inglatera at silangang Kanada, ginagamit nila ang salitang  ( ). 

## Mga sanggunian
Kategorya:Lutuing Amerikano
Kategorya:Produktong gatas
Pangmadaliang pagkain

*
Ang **pangmadaliang pagkain** () ay isang uri ng pagkaing maramihang-gawa na idinisenyo para sa komersyal na pagbebenta, na may labis-labis na pagdiriin sa bilis ng serbisyo. Isa itong katawagang komersyal, limitado sa pagkain na ibinebenta sa restawran o tindahan na may sangkap na elado, patiunang pinainit o niluto at inihain sa balutang pang-*take-out*. Nilikha ang pangmadaliang pagkain bilang estratehiyang komersyal na mapaunlakan ang malalaking bilang ng mga bising biyahero at mga manggagawa. Noong 2018, tinatantiyang $570 bilyon ang halaga ng industriya ng pangmadaliang pagkain sa buong mundo.

Ang pinakamabilis na anyo ng "pangmadaliang pagkain" ay binubuo ng mga pagkaing patiunang niluto na nagpapababa ng panahon ng paghihintay sa ilang segundo lamang. Sa mga ibang kainang pangmadalian, pangunahin ang mga burgeran kagaya ng McDo, ay gumagamit ng sangkap na maramihang-gawa, at patiunang inihanda (binalutang tinapay at kondimento, eladong  ng baka, gulay na patiunang hinugasan, hiniwa, o pareho; atbp.) at niluluto lang ang karne at pritong patatas bago iimpake ang order.

Pagkakaroon ng *drive-thru* ang karaniwang nagpapaiba sa mga pangmadaliang kainan. Maaari itong maging kiyosko, na walang kanlungan o upuan, o restawran (na kilala rin bilang  o "restawrang mabilis-serbisyo"). 

Sa karamihan ng pangmadaliang pagkain, mataas ang nasasalang taba, asukal, asin at kaloriya. Naiugnya ang pangmadaliang pagkain sa mas nanganganib na magkaroon ng sakit sa puso, kanser sa pagdumi, labis na katabaan, mataas na kolesterol, paglaban sa insulin at depresyon. Nananatiling matatag ang mga ugnayang ito kahit ikontrol ang mga baryableng nagpapalito sa pamumuhay, na nagmumungkahi ng malaking kaugnayan ng pagkokonsumo ng pangmadaliang pagkain at higit na panganib na magkasakit at mamatay nang maaga.

## Mga sanggunian